Ribe Stifts Adresseaviser, 1843-06-21
Det var dog, som bekjendt, ikke ganske fordi de Danske ikke kom for silde, men fordi de Svenske kom endnu sildigere. - Sverrig er, som bekjendt, en constitutionel Stat; og vi mærkede det snart. Man tænke sig J Calmar var en Kammerjunker, en Søn af en Biskop, Borgernes Ordfører, og fra Warholm Fæstning kom svenske Officerer roende ud, og efterat have spurgt: Er det Dhrr. Danske Studenter." raabte de: Velkomne, Danske Studenter!" Søcadetakademiet ved Stockholm hilsede os med Kanonskud, paa Veien imellem Upsala og Stockholm havde svenske Soldater stillet sig i Række, og hilsede os paa militair Maneer; i Stockholm drak jeg Broderskab med Redacteuren af et radicalt Blad, en Geistlig, og da jeg udtalte min Forundring over, at han som Geistlig turde skrive et saadant Blad, svarede han mig, at i Sverrig var kun Dygtighed og ikke Regjeringens Gunst fornøden for Geistlige. Man tænke sig danske Geistlige, dansk Militair, danske Socadetakademier, og, fremfor Alt, en dansk Kammerjunker. - Endelig, ombord, levede vi under den tredie Statsforfatning, den republicanske. J en Forsamling, der holdtes strax efter Afreisen, og hvori Stemmeretten ikke var knyttet til Grundbesiddelse, valgtes et Directorium af fem Medlemmer, som skulde overholde de Love, der vare vedtagne for Reisen. De overholdt dem uden at have en eneste Husar, ikke en Politistok, ikke engang et Skildt til Hjælp. Man vil indvende mod disse tilsyneladende Fordele ved den republicanske Statsforfatning, at det nok vilde gaaet anderledes, naar Massens Lidenskaber vare komne i Bevægelse; men her var netop det tilstede, som meest pleier at oprøre Folk imod Orden, nemlig Kulde og Sult. Da Dampskibet var meget for lille til 230 Passagerer, vare vi inddeelte i 5 Sectioner, der efter hinanden ved Lodtrækning admitteredes til at spise og sove under Dæk. Nu er det aabenbart, at f. Ex. 5te Sections Maver aldeles ikke rettede sig efter Lodtrækningen, og ikke ved nogensomhelst Fornuftgrund kunde overtydes om, at de fire Sectioners Maver burde tilfredsstilles først. Jndehaverne af de sulte Maver, der vare nærmest til at komme ned, dannede en tæt Masse foran Kahyttrappen, som kun forsvaredes af en eneste Committeret; men ikke En traadte ned, før hans Sections Nr. opraabtes. - Committeen holdt under Opseilingen til Stockholm Statsraad, for aabne Døre. Jndianerne ryge, som bekjendt, ved deres høitidelige Deliberationer Raadslagningspiben, Nordamerikanerne skjære i et Stykke Træ, vor Committee havde en tredie Methode. Hvert Medlem fik en Appelsin, som han skrællede og spiste. Da Appelsinen var spist, var Sagen afgjort. - Den republicanske Regjeringsform medførte forresten allede larmende Folkebevægelser, som høre til dens Natur. Hvert Øieblik constitueredes en Generalforsamling, som i Grunden var permanent, da man ikke kunde gaae fra hinanden. Den ubetydeligste Tanke, som En under Maaltidet fandt – ved Kjødet – var nok til at bringe en Generalforsomling in optima forma tilveie. Engang havde en af de opvartende Kammerherrer – jeg mener en Skibsdreng - snydt en svensk Student for 6 s. Dansk, og strax afholdtes en Forsamling, der gik over til en Krigsret. Den Skyldige forsikkrede, at det var skeet ved Uagtsomhed; men, da han saaledes i alt Fald havde gjort sig skyldig i en uforsvarlig Tilsidesættelse af pligtskyldig Opmærksomhed, lode vi, som om vi vare hjemme, og dicterede ham en Næse, og det blev en slem Næse: Den næste Dag kunde jeg ikke kjende hans egen igjen.